

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ Ո Ւ Մ**

27 ապրիլի 2023 թվականի N -Ա

**ԱՆՇԱՐԺ ԳՈՒՅՔ ՀԵՏ ՎԵՐՑՆԵԼՈՒ ԵՎ ԱՄՐԱՑՆԵԼՈՒ**

**Մ Ա Ս Ի Ն**

**--------------------------------------------------------------------------------**

Հիմք ընդունելով «Կառավարչական իրավահարաբերությունների կարգավոր­ման մասին» Հայաստանի Հանրապետության օրենքի 5-րդ հոդվածի 5-րդ, 6-րդ և 7-րդ մասերը` Հայաստանի Հանրապետության կառավարությունը ո ր ո շ ու մ է.

1. Հայաստանի Հանրապետության սեփականությունը հանդիսացող՝ Երևան քաղաքի Ավան, Հրաչյա Աճառյան փողոց 31 հասցեում գտնվող թիվ 01-002-0214-0021-001 կադաստրային ծածկագրով 7796,4 քառ. մետր մակերեսով տարածքից 4240,4 քառ. մետր մակերեսով տարածքը և Երևան քաղաքի Ավան, Հրաչյա Աճառյան փողոց 37/23 հասցեում գտնվող թիվ 01-002-0214-0022 կադաստրային ծածկագրով 0.5995 հա մակե­րեսով հողամասը (այսուհետ՝ անշարժ գույք) հետ վերցնել Հայաս­տանի Հան­րա­պետության տարածքային կառավարման և ենթա­կառուցվածքների նախա­րա­րու­թյան պետական գույքի կառավարման կոմիտեից և ամրացնել Բարձ­րագույն դատական խորհրդի աշխատակազմ՝ Դատական դեպար­տամենտի հաշ­վեկշռին՝ Հայաստանի Հանրապետության դատարանների շենքային պայմանները բարելա­վելու՝ դատարանի նստավայր ավելացնելու նպատակով:

2. Հայաստանի Հանրապետության տարածքային կառավարման և ենթա­կառուցվածքների նախարարության պետական գույքի կառավարման կոմիտեի նախագահին՝ սույն որոշումն ուժի մեջ մտնելուց հետո երկամսյա ժամկետում Բարձրագույն դատական խորհրդի աշխատակազմ՝ Դատական դեպարտամենտի ղեկավարի հետ համատեղ իրականացնել սույն որոշման 1-ին կետում նշված անշարժ գույքի հանձնման-ընդունման աշխատանքները:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏ Ն. ՓԱՇԻՆՅԱՆ

Երևան